Уважаеми колеги,
Фондация „Шанс за децата на България“  организира за IV-та поредна година Национален литературен конкурс „И децата покоряват светове. Покажи, че можеш!“ – 2017,който е за написване на есе и насърчава деца и младежи творци с изявен интерес към литературата и творческото писане.

Приложено Ви изпращам покана и условия за участие конкурса!

Разчитаме много на съдействието на РУО, на директорите на средните училища и на колегите по български език и литература да запознаят учителите и учениците с темата на конкурса и условията за участие.

Пожелаваме успех на всички участниците!

Благодарим Ви!

Фондация „Шанс за децата на България”

**П О К А Н А**

**ЗА УЧАСТИЕ В НАЦИОНАЛЕН ЛИТЕРАТУРЕН КОНКУРС ЗА НАПИСВАНЕ НА ЕСЕ**

Фондация „Шанс за децата на България“ обявява Национален литературен конкурс „И децата покоряват светове. Покажи, че можеш!“ – 2017. Конкурсът е за написване на есе и насърчава деца и младежи творци с изявен интерес към литературата и творческото писане. Той е национален и се организира за четвърта поредна година като част от проектите на Фондация „Шанс за децата на България“ за подпомагане развитието на младите таланти в България.

**Конкурсна тема 2017: "ИЗПИТАНИЕ ЛИ Е ТАЛАНТЪТ?"**

**Условия за участие и регламент на конкурса:**

* Участници - деца и младежи от 15 до 19 години от цялата страна;
* Конкурсни текстове - написани през 2017 и непубликувани до момента;
* Максимален обем - 2 номерирани печатни страници;
* Изисквания за оформяне: формат А4, шрифт и размер Times New Roman 12;
* Жанр: есе;
* Официален език: български.

**Критерии за оценка:**

* Оригиналност и творчески подход при представяне на темата;
* Целенасоченост, убедителност и завършеност на аргументацията;
* Езикова прецизност и стилово единство;
* Жанрово съответствие на конкурсния текст.

**Кандидатстване:**

* Срок за изпращане на творбите: 8 декември 2017
* Произведенията се изпращат като приложение (attachment) на info@forbgkids.org или на адрес: **Център за млади таланти, пл. „Атанас Сиреков“ 4, 8000 Бургас**

**Не забравяйте да приложите към творбите (в отделен документ А4 формат):**

* Трите имена на участника
* Дата и място на раждане
* Адрес, имейл и телефонен номер
* Име на учебното заведение
* Ваша снимка (jpeg формат) и кратка творческа биография

***Кандидатите, които не са спазили горните условия, няма да бъдат допуснати до участие.***

Жури от уважавани български творци  ще определи носителите на наградите. На победителите ще бъдат връчени следните отличия:

* първо място - парична награда и грамота
* второ място - предметна награда и грамота
* трето място - предметна награда и грамота

**Обявяване на победителите** **на интернет страницата на Фондация „Шанс за децата на България“ (http://www.forbgkids.org):** 14 декември 2017

**Наградите ще бъдат тържествено връчени на 16 декември от 11:00 часа в Център за млади таланти в град Бургас, а най-добрите творби ще бъдат публикувани на сайта на Фондацията.**

*Статутът на конкурса е публикуван на интернет страницата на организаторите: http://www.forbgkids.org/.*

Пожелаваме успех на всички участници!